***Výbor***

***Národnej rady Slovenskej republiky***

***pre pôdohospodárstvo a životné prostredie***

24. schôdza výboru

KNR-PZP-0813/2024-3

**51**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 19. júna 2024**

k vládnemu návrhu zákona o krajinnom plánovaní a o zmene a doplnení niektorých zákonov (tlač 356)

**Výbor Národnej rady Slovenskej republiky**

**pre pôdohospodárstvo a životné prostredie**

**A. s ú h l a s í**

s vládnym návrhom zákona o krajinnom plánovaní a o zmene a doplnení niektorých zákonov (tlač 356);

**B. o d p o r ú č a**

**Národnej rade Slovenskej republiky**

vládny návrh zákona o krajinnom plánovaní a o zmene a doplnení niektorých zákonov (tlač 356) **schváliť s týmito pripomienkami:**

1. V čl. I, § 3 ods. 4 písmeno g) znie:

„g) vymedzenie chránených častí krajiny podľa osobitných predpisov,x)“.

Poznámka pod čiarou k odkazu x znie:

„x) Napríklad zákon č. 305/2018 Z. z. o chránených oblastiach prirodzenej akumulácie vôd a o zmene a doplnení niektorých zákonov v znení neskorších predpisov, zákon č. 49/2002 Z. z. v znení neskorších predpisov, zákon č. 543/2002 Z. z. v znení neskorších predpisov.“.

V súvislosti s doplnením odkazu x sa nasledujúce odkazy a označenia poznámok pod čiarou primerane prečíslujú.

*Odôvodnenie k bodu 1.: Legislatívno technická úprava v nadväznosti na navrhované vypustenie § 8.*

1. V čl. I, § 3 ods. 4 za písmeno g) vkladá nové písmeno h), ktoré znie:

„h) vymedzenie ochranných pásiem a bezpečnostných pásiem podľa osobitných predpisov,x)“.

Doterajšie písmeno h) sa označuje ako písmeno i).

Poznámka pod čiarou k odkazu x znie:

„x) Napríklad § 17 zákona č. 543/2002 Z. z. v znení neskorších predpisov, § 32 zákona č. 364/2004 Z. z. v znení neskorších predpisov, § 10 zákona č. 326/2005 Z. z. v znení zákona č. 205/2023 Z. z.“.

V súvislosti s doplnením odkazu x sa nasledujúce odkazy a označenia poznámok pod čiarou primerane prečíslujú.

*Odôvodnenie k bodu 2.: Legislatívno technická úprava v nadväznosti na navrhované vypustenie § 8.*

1. V čl. I, § 4 ods. 2 písm. c) sa slová „území s osobitným režimom starostlivosti o krajinu“ nahrádzajú slovami „chránených častí krajiny podľa osobitných predpisovx)“.

*Odôvodnenie k bodu 3.: Legislatívno technická úprava v nadväznosti na navrhované vypustenie § 8. Osobitnými predpismi v odkaze x sa myslia predpisy uvedené v poznámke pod čiarou uvedené v bode 1 tohto pozmeňovacieho návrhu [§ 3 ods. 4 písm. g)].*

1. V čl. I, § 4 ods. 2 sa vypúšťa písmeno f).

Doterajšie písmená g) až n) sa označujú ako písmená f) až m).

*Odôvodnenie k bodu 4.: Legislatívno technická úprava v nadväznosti na navrhované vypustenie § 8. Priemet sústavy chránených častí krajiny podľa osobitných predpisov do obsahu dokumentácie je uvedený v písmene c).*

1. V čl. I, § 4 ods. 2 písm. m) sa slová „blízke riešenia“ nahrádzajú slovami „blízkych riešení“.

*Odôvodnenie k bodu 5.: Ide o zjednotenie pojmov v súlade s ustanovením § 2 písm. s).*

1. V čl. I, § 4 ods. 5 sa za písmeno d) vkladajú nové písmená e) a f), ktoré znejú:

„e) povoľovanie stavby, ak obec nemá územný plán obce; to neplatí ak ide o strategickú investíciu podľa osobitného predpisu,x)

f) povoľovanie ďalšej činnostiy) s priamym alebo nepriamym dopadom na krajinu, ak obec nemá územný plán obce; to neplatí ak ide o strategickú investíciu podľa osobitného predpisu.x)“.

Poznámky pod čiarou k odkazom x a y znejú:

„x) Zákon č. ..../2024 o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov.

y) § 23 až 27 zákona č. 44/1988 Zb. v znení neskorších predpisov.“.

Nasledujúce odkazy a označenia poznámok pod čiarou sa primerane prečíslujú.

*Odôvodnenie k bodu 6.: Ide o previazanosť s cieľom reformy krajinného plánovania, podľa ktorého krajinné plány budú podkladom aj pre následné schvaľovacie procesy pre povoľovanie stavieb a činnosti s výnimkou pre strategické investície.*

1. V čl. I, § 5 ods. 2 písm. b) sa nad slovom „predpisov“ odkaz „11)“ nahrádza odkazom „x)“.

Poznámka pod čiarou k odkazu 11 sa vypúšťa a nasledujúce odkazy a poznámky pod čiarou sa primerane prečíslujú.

*Odôvodnenie k bodu 7.:* *Legislatívno technická úprava v nadväznosti na navrhované vypustenie § 8, pričom sa odkazuje na poznámku pod čiarou v bode 1 tohto pozmeňovacieho návrhu [§ 3 ods. 4 písm. g)].*

1. V čl. I, § 5 ods. 2 sa vypúšťa písmeno h).

Doterajšie písmeno i) sa označuje ako písmeno h).

*Odôvodnenie k bodu 8.: Legislatívno technická úprava v nadväznosti na navrhované vypustenie § 8. Určenie sústavy chránených častí krajiny podľa osobitných predpisov je uvedené v písmene b).*

1. V čl. I, § 5 ods. 4 sa slová „osobitnú časť vydáva rozhodnutím“ nahrádzajú slovami „osobitná časť sa vydáva vo forme nariadenia vlády“.

*Odôvodnenie k bodu 9.:* *Spresnenie spôsobu vydávania dokumentácie s celoštátnym významom vládou SR.*

1. V čl. I, § 6 odsek 1 znie:

„(1) Krajinný plán regiónu sa spracováva pre územie samosprávneho kraja a pre územie vymedzené chránenými časťami krajiny regionálneho významu podľa § 6 ods. 2 písm. j)“.

*Odôvodnenie k bodu 10.: Legislatívno technická úprava v nadväznosti na navrhované vypustenie § 8.*

1. V čl. I, § 6 ods. 2 úvodnej vete sa slovo „plán“ nahrádza slovom „plánu“.

*Odôvodnenie k bodu 11.: Ide o gramatickú úpravu textu.*

1. V čl. I, § 6 ods. 2 písmeno j) znie:

„j) vymedzenie chránených častí krajiny regionálneho významu podľa osobitných predpisov,x) ak ide o spracovanie krajinného plánu pre územie samosprávneho kraja,“.

*Odôvodnenie k bodu 12.: Legislatívno technická úprava v nadväznosti na navrhované vypustenie § 8, pričom sa odkazuje na poznámku pod čiarou v bode 1 tohto pozmeňovacieho návrhu [§ 3 ods. 4 písm. g)].*

1. V čl. I, § 7 odsek 1 znie:

„(1) Miestny krajinný plán sa spracováva pre územie najmenej jednej obce a pre územie vymedzené chránenými časťami krajiny miestneho významu podľa § 7 ods. 2 písm. k)“.

*Odôvodnenie k bodu 13.: Legislatívno technická úprava v nadväznosti na navrhované vypustenie § 8.*

1. V čl. I, § 7 ods. 2 písm. j) sa slová „riešení blízkych prírode“ nahrádzajú slovami „prírode blízkych riešení“.

*Odôvodnenie k bodu 14 .: Ide o zjednotenie pojmov v súlade s ustanovením § 2 písm. s).*

1. V čl. I, § 7 ods. 2 písmeno k) znie:

„k) vymedzenie chránených častí krajiny miestneho významu podľa osobitných predpisov,x) ak ide o spracovanie krajinného plánu pre územie obce,“.

*Odôvodnenie k bodu 15.: Legislatívno technická úprava v nadväznosti na navrhované vypustenie § 8. Odkazuje sa na poznámku pod čiarou v bode 1 tohto pozmeňovacieho návrhu [§ 3 ods. 4 písm. g)].*

1. V čl. I sa vypúšťa § 8 vrátane poznámky pod čiarou k odkazu 12.

V súvislosti s vypustením § 8 sa nasledujúce paragrafy primerane prečíslujú vrátane odkazov v poznámkach pod čiarou v novelizačných článkoch (napr. čl. II – zákon č. 135/1961 Zb., čl. IV – zákon č. 143/1998 Z. z., čl. V – zákon č. 338/2000 Z. z., čl. VII – zákon č. 319/2002 Z. z., čl. XII – zákon č. 513/2009, čl. XIII - zákon č. 200/2022, nový čl. III – zákon č. 330/1991 Zb., nový čl. IX – zákon č. 220/2004 Z. z. a nový čl. X – zákon č. 326/2005 Z. z.) .

*Odôvodnenie k bodu 16.: Podľa odôvodnenia návrhu sa v § 8 ods. 1 podrobnejšie špecifikuje, aké typy krajiny reprezentujú územie s osobitným režimom starostlivosti, avšak použitie slova „najmä“ v úvodnej vete umožňuje takéto územie vymedziť aj nad rámec krajinných typov ustanovených v písmenách a) až g). Krajinné typy v písmenách a), b) c) d) a f) sa prekrývajú s územiami, pre ktoré sa s ohľadom na špecifické hodnoty územia zabezpečuje ochrana podľa osobitných predpisov na úseku ochrany pamiatok a na úseku ochrany prírody a krajiny. Ako krajinné typy, ktoré reprezentujú územie s osobitným režimom starostlivosti, sú v písmene g) určené územia, ochrana ktorých je zabezpečovaná podľa osobitných predpisov. Podľa dôvodovej správy záväzok vymedzenia krajinných typov vyplýva z Dohovoru o krajine Rady Európy spolu s vyhodnotením s ohľadom na špecifické hodnoty. Vzhľadom na to, že nie je možné určiť, aké špecifické hodnoty územia reprezentuje krajinný typ vyžadujúci špecifickú formu hospodárenia, zaradenie krajinného typu v písmene e) do typov krajiny reprezentujúcich územie s osobitným režimom starostlivosti považujeme za bezdôvodné. Naviac pojem „špecifická forma hospodárenia“ nie je vymedzený. V Strategickom pláne SPP SR 2023-2027 a príslušných vykonávacích nariadeniach vlády SR možno nájsť niekoľko foriem hospodárenia: agrolesnícke systémy, hospodárenie v oblastiach s obmedzeniami, ekologická poľnohospodárska výroba, špeciálna rastlinná výroba a podobne. Orgány verejnej moci majú na základe takto vymedzeného krajinného typu v podstate neobmedzené možnosti pri určovaní území s osobitným režimom. Navrhovaná úprava rámca vymedzenia územia s osobitým režimom starostlivosti o krajinu v § 8 ods. 1 spolu s veľmi všeobecne vymedzenými možnosťami regulácie v § 8 ods. 2 umožňuje v aplikačnej praxi nastavovať regulatívy pre akúkoľvek hospodársku činnosť využívania krajiny alebo jej jednotlivých prvkov, najmä pre poľnohospodársku činnosť alebo činnosti v oblasti lesného hospodárstva, bez primeraných kompenzačných mechanizmov, a s možnými výraznými negatívnymi dopadmi na podnikateľské prostredie, ktoré môže ohroziť životaschopnosť poľnohospodárskych a lesohospodárskych podnikov a ďalších hospodárskych subjektov, predovšetkým v rámci potravinárskej vertikály, čo môže mať nezanedbateľne negatívny vplyv na potravinovú sebestačnosť a bezpečnosť. Typy krajiny reprezentujú územie so špecifickými hodnotami, ochrana ktorých sa zabezpečuje osobitnými režimami starostlivosti, sú reprezentované cez režimy osobitne chránených území ustanovených osobitnými predpismi, v ktorých, a na základe ktorých, sa reguluje využívanie územia v záujme chránených hodnôt vrátane kompenzačných mechanizmov za obmedzenie hospodárenia. Z uvedených dôvodov sa navrhuje vypustiť § 8 a v príslušných ustanoveniach návrhu, ktoré odkazujú na vymedzenie území s osobitným režimom starostlivosti odkazovať na územia s osobitným režimom starostlivosti zabezpečovaným podľa osobitných predpisov.*

1. V čl. I, § 11 písm. d) sa za slovo „stanovisko“ vkladajú slová „pri pozemkových úpravách“ a za slovo „všetkých“ sa vkladá slovo „ostatných“.

*Odôvodnenie k bodu 17.:* *Navrhuje sa úprava z dôvodu jednoznačnosti, že pri pozemkových úpravách sa okresný úrad vyjadruje stanoviskom k dokumentácii všeobecné zásady funkčného usporiadania územia, ktorá obsahuje prehodnotenie alebo určenie regulatívu priestorového usporiadania a funkčného využívania územia návrhy spôsobu ďalšieho využívania územia a štruktúry krajiny.*

1. V čl. I, § 11 sa dopĺňa písmenom e), ktoré znie:

„e) je dotknutým orgánom pri povoľovaní stavby a povoľovaní činnostiz) podľa dokumentácie krajinného plánovania; to neplatí ak ide o strategickú investíciu podľa osobitného predpisu.x)“.

Poznámka pod čiarou k odkazu z znie:

„z) § 23 až 27 zákona č. 44/1988 Zb. v znení neskorších predpisov.

Zákon č. 201/2022 Z. z. o výstavbe v znení neskorších predpisov.“.

*Odôvodnenie k bodu 18.:* *Ide o previazanosť s cieľom reformy krajinného plánovania, podľa ktorého krajinné plány budú podkladom aj pre následné schvaľovacie procesy pre povoľovanie stavieb a činnosti s výnimkou pre strategické investície. Poznámka pod čiarou k odkazu x odkazuje na zákon o nadradenej infraštruktúre (pôvodný odkaz 7).*

1. V čl. I, § 15 sa slová „plány manažmentu čiastkových povodí a povodňového rizika,“ nahrádzajú slovami „plány manažmentu čiastkových povodí, plán povodňového rizika,“.

*Odôvodnenie k bodu 19.: Ide o precizovanie textu, aby bolo jednoznačné, že ido o dva samostatné dokumenty.*

1. V čl. I, § 18 odsek 7 znie:

„(7) Orgán krajinného plánovania v súčinnosti so spracovateľom prerokuje pripomienky zo stanoviska s dotknutým orgánom štátnej správy, dotknutou právnickou osobou a s dotknutým orgánom územnej samosprávy; to neplatí, ak obsah stanoviska nepatrí do pôsobnosti dotknutého orgánu štátnej správy, dotknutého orgánu územnej samosprávy a dotknutej právnickej osoby alebo stanovisko neobsahuje odôvodnenie, vtedy orgán krajinného plánovania neakceptované pripomienky nemusí prerokovať. Ak sú predmetom stanoviska pripomienky dotknutého orgánu štátnej správy a dotknutého orgánu územnej samosprávy, tieto neakceptované pripomienky musí orgán krajinného plánovania prerokovať vždy a dosiahnutie dohody je podmienkou ďalšieho postupu.“.

*Odôvodnenie k bodu 20.: Ide o zosúladenie postupu obdobne ako v procesoch územného plánovania podľa zákona č. 200/2022 Z. z. o územnom plánovaní v znení neskorších predpisov..*

1. V čl. I, § 18 ods. 10 prvej vete sa vypúšťa slovo „vydaním“.

*Odôvodnenie k bodu 21.: Ide o precizovanie textu, aby bolo zrejmé, že orgán krajinného plánovania má zaslať návrh dokumentácie ešte pred predložením na schválenie.*

1. V čl. I, § 18 ods. 10 sa vypúšťa tretia veta.

*Odôvodnenie k bodu 22.: Ide o zosúladenie postupu obdobne ako v procesoch územného plánovania podľa zákona č. 200/2022 Z. z. v znení neskorších predpisov.*

1. V čl. I, doterajší text § 23 sa označuje ako odsek 1 a dopĺňa sa odsekmi 2 až 4, ktoré znejú:

„(2) Za Krajinný plán Slovenska sa považuje do jeho schválenia Generel nadregionálneho územného systému ekologickej stability Slovenskej republiky, najneskôr však do 31. marca 2027.

(3) Za krajinný plán regiónu sa považuje do jeho schválenia dokument regionálneho územného systému ekologickej stability, najneskôr však do 31. marca 2028.

(4) Za miestny krajinný plán sa považuje do jeho schválenia dokument miestneho územného systému ekologickej stability, najneskôr však do 31. marca 2032.“.

*Odôvodnenie k bodu 23.: Ide o stanovenie a spresnenie dočasnej platnosti existujúcich dokumentov ochrany prírody podľa zákona č. 543/2002 o ochrane prírody a krajiny v znení neskorších predpisov a o zosúladenie termínov v nadväznosti na prechodné ustanovenia podľa zákona č. 200/2022 Z. z. v znení neskorších predpisov.*

1. V článok II sa vkladá nový článok III, ktorý znie:

„Čl. III

Zákon Slovenskej národnej rady č. [330/1991 Zb.](https://www.slov-lex.sk/pravne-predpisy/SK/ZZ/1991/330/) o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení zákona Slovenskej národnej rady č. 293/1992 Zb., zákona Slovenskej národnej rady č. 323/1992 Zb., zákona Národnej rady Slovenskej republiky č. 187/1993 Z. z., zákona Národnej rady Slovenskej republiky č. 180/1995 Z. z., zákona Národnej rady Slovenskej republiky č. 222/1996 Z. z., zákona č. 80/1998 Z. z., zákona č. 256/2001 Z. z., zákona č. 420/2002 Z. z., zákona č. 518/2003 Z. z., zákona č. 217/2004 Z. z., zákona č. 523/2004 Z. z., zákona č. 549/2004 Z. z., zákona č. 571/2007 Z. z., zákona č. 285/2008 Z. z., zákona č. 66/2009 Z. z., zákona č. 499/2009 Z. z., zákona č. 136/2010 Z. z., zákona č. 139/2010 Z. z., zákona č. 559/2010 Z. z., zákona č. 547/2011 Z. z., zákona č. 345/2012 Z. z., zákona č. 145/2013 Z. z., zákona č. 180/2013 Z. z., zákona č. 115/2014 Z. z., zákona č. 363/2014 Z. z., zákona č. 122/2015 Z. z., zákona č. 125/2016 Z. z., zákona č. 153/2017 Z. z., zákona č. 177/2018 Z. z., zákona č. 119/2019 Z. z., zákona č. 211/2019 Z. z., zákona č. 151/2021 Z. z., zákona č. 503/2021 Z. z., zákona č. 6/2022 Z. z., zákona č. 257/2022 Z. z., zákona č. 487/2022 Z. z. a zákona č. 205/2023 Z. z. sa dopĺňa takto:

1. V § 5 sa odsek 2 dopĺňa písmenom f), ktoré znie:

„f) je dotknutým orgánom štátnej správy, ktorý vydáva stanovisko pri prerokúvaní návrhu zadania a k návrhu Krajinného plánu Slovenska a k návrhu zadania a k návrhu krajinného plánu regiónu vrátane ich aktualizácie.5af)“.

Poznámka pod čiarou k odkazu 5af znie:

„5af) § 17 až 19 zákona č. .../2024 Z. z. o krajinnom plánovaní a o zmene a doplnení niektorých zákonov.“.

1. V § 5 sa odsek 3 dopĺňa písmenom h), ktoré znie:

„h) je dotknutým orgánom štátnej správy, ktorý vydáva stanovisko pri prerokúvaní návrhu zadania a k návrhu miestneho krajinného plánu a jeho aktualizácie5af) vo veciach prebiehajúcich alebo plánovaných pozemkových úprav.“.“.

Ostatné články sa primerane prečíslujú.

*Odôvodnenie k bodu 24.: V zákone Slovenskej národnej rady č. 330/1991 Zb. o pozemkových úpravách, usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách v znení neskorších predpisov sa navrhuje doplnenie pôsobnosti orgánov štátnej správy v oblasti pozemkových úprav a ochrany poľnohospodárskej pôdy ako dotknutých orgánov pri prerokovaní zadania a návrhu jednotlivých stupňov dokumentácie krajinného plánovania, a to príslušnosť okresného úradu v sídle kraja pre miestny krajinný plán vo vzťahu k prebiehajúcim alebo plánovaným pozemkovým úpravám, a pre ostatnú dokumentáciu príslušnosť Ministerstva pôdohospodárstva a rozvoja vidieka Slovenskej republiky.*

1. Článok VIII sa vypúšťa.

Nasledujúce články sa primerane prečíslujú.

*Odôvodnenie k bodu 25.: Navrhovaná úprava modifikuje platné znenie § 54 ods. 23 zákona č. 543/2002 Z. z. o ochrane prírody a krajiny vo vzťahu k územnoplánovacej dokumentácii a podľa dôvodovej správy sa povinne využívaným podkladom pre spracovanie územnoplánovacích dokumentácií stávajú dokumenty územného systému ekologickej stability. Navrhovaná úprava nastavuje vecne neopodstatnené rozlišovanie používania dokumentácie ochrany prírody, a to ako povinne využívaného podkladu pri územnoplánovacej dokumentácii, a ako podkladu pri iných ďalších konaniach podľa osobitných predpisov uvedených v § 9 ods. 1, ku ktorým sa rovnako orgán ochrany prírody vyjadruje záväzným stanoviskom. Navrhuje sa ponechať platné znenie § 54 ods. 23 zákona, ktoré správne zohľadňuje skutočnosť, že relevantnú dokumentáciu ochrany prírody a krajiny ku  konkrétnemu posudzovanému konaniu podľa 9 ods. 1 identifikuje a posúdi orgán ochrany prírody v rámci vydávania záväzného stanoviska a v prípade potreby premietne požiadavky z tejto dokumentácie do tohto stanoviska.*

1. Za článok VIII sa vkladá nový článok IX, ktorý znie:

„Čl. IX

Zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení zákona č. 359/2007 Z. z., zákona č. 219/2008 Z. z., zákona č. 540/2008 Z. z., zákona č. 396/2009 Z. z., zákona č. 57/2013 Z. z., zákona č. 34/2014 Z. z., zákona č. 254/2015 Z. z., zákona č. 177/2018 Z. z., zákona č. 296/2021 Z. z., zákona č. 310/2021 Z. z., zákona č. 2/2023 Z. z. a zákona č. 205/2023 sa dopĺňa takto:

1. § 21 sa dopĺňa písmenom c), ktoré znie:

„c) je dotknutým orgánom štátnej správy, ktorý vydáva stanovisko pri prerokúvaní návrhu zadania a k návrhu Krajinného plánu Slovenska a k návrhu zadania a k návrhu krajinného plánu regiónu vrátane ich aktualizácie.13aa)“.

Poznámka pod čiarou k odkazu 13aa znie:

„13aa)§ 17 až 19 zákona č. .../2024 Z. z. o krajinnom plánovaní a o zmene a doplnení niektorých zákonov.“.

2. § 22 sa dopĺňa písmenom c), ktoré znie:

„c) je dotknutým orgánom štátnej správy, ktorý vydáva stanovisko pri prerokúvaní návrhu zadania a k návrhu miestneho krajinného plánu a jeho aktualizácie.13aa)“.“.

Nasledujúce články sa primerane prečíslujú.

*Odôvodnenie k bodu 26.: V zákone č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov sa navrhuje doplnenie pôsobnosti v rámci štátnej správy ochrany poľnohospodárskej pôdy ako dotknutých orgánov pri prerokovaní zadania a návrhu jednotlivých stupňov dokumentácie krajinného plánovania, a to príslušnosť okresného úradu v sídle kraja pre miestny krajinný plán, pre ostatnú dokumentáciu príslušnosť Ministerstva pôdohospodárstva a rozvoja vidieka Slovenskej republiky.*

1. Za článok IX sa vkladá nový článok X, ktorý znie:

„ČL. X

Zákon č. 326/2005 Z. z. o lesoch v znení zákona č. 275/2007 Z. z., zákona č. 359/2007 Z. z., zákona č. 360/2007 Z. z., zákona č. 540/2008 Z. z., zákona č. 499/2009 Z. z., zákona č. 117/2010 Z. z., zákona č. 96/2012 Z. z., zákona č. 345/2012 Z. z., zákona č. 115/2013 Z. z., zákona č. 180/2013 Z. z., zákona č. 182/2014 Z. z., zákona č. 125/2016 Z. z., zákona č. 153/2017 Z. z., zákona č. 110/2018 Z. z., zákona č. 177/2018 Z. z., zákona č. 158/2019 Z. z., zákona č. 355/2019 Z. z., zákona č. 120/2021 Z. z., zákona č. 310/2021 Z. z., zákona č. 389/2021 Z. z., zákona č. 6/2022 Z. z., zákona č. 257/2022 Z. z. a zákona č. 205/2023 Z. z. sa mení takto:

1. V § 6 ods. 1 sa slová „vykonávanom podľa osobitného predpisu9)“ nahrádzajú slovami „alebo krajinnom plánovaní vykonávaných podľa osobitných predpisov9)“.

Poznámka pod čiarou k odkazu 9 znie:

„9) Zákon č. 200/2022 Z. z. o územnom plánovaní v znení neskorších predpisov.

Zákon č. ..../2024 Z. z. o krajinnom plánovaní a o zmene a doplnení niektorých zákonov.“.

2. V § 6 ods. 2 prvej vete sa za slovo „hospodárstva“ vkladajú slová „je dotknutým orgánom v procese krajinného plánovania10a) a“.

Poznámka pod čiarou k odkazu 10a znie:

„10a) § 17 až 19 zákona č. ..../2024 Z. z. o krajinnom plánovaní a o zmene a doplnení niektorých zákonov.“.

3. V § 58 ods. 1 písm. b), § 59 písm. a) a § 60 ods. 2 písm. b) sa za slovo „dáva“ vkladajú slová: „stanovisko v procese krajinného plánovania a,“.“.

*Odôvodnenie k bodu 27.: V zákone č. 326/2005 Z. z. o lesoch v znení neskorších predpisov sa navrhuje úprava za účelom doplnenia pôsobnosti orgánov štátnej správy lesného hospodárstva na konania v procese krajinného plánovania, teda pri prerokovaní zadania a návrhu jednotlivých stupňov dokumentácie krajinného plánovania.*

1. V čl. XII bod 2 znie:

„2. V § 105 sa za odsek 1 vkladá nový odsek 2, ktorý znie:

„(2) Vyšší územný celok pri výkone prenesenej štátnej správy je dotknutým orgánom, ktorý vydáva stanovisko pri prerokúvaní návrhu zadania a návrhu miestneho krajinného plánu vrátane jeho aktualizácie,31ac) z hľadiska záujmov mestských dráh.“.“.

Doterajšie odseky 2 a 3 sa označujú ako odseky 3 a 4.

*Odôvodnenie k bodu 28.: Ide o legislatívno technickú úpravu.*

1. V čl. XIII, bod 1 znie:

„1. V § 9 sa odsek 1 dopĺňa písmenom q), ktoré znie:

„q) ako dotknutý orgán štátnej správy vydáva záväzné stanovisko pri prerokúvaní návrhu zadania a k návrhu dokumentácie krajinného plánovania vrátane jej aktualizácie,2a)“.“.

Poznámka pod čiarou k odkazu 2a znie:

„2a) § 17 až 19 zákona č. .../2024 Z. z. o krajinnom plánovaní a o zmene a doplnení niektorých zákonov.“.

*Odôvodnenie k bodu 29.:* *Ide o legislatívno technickú úpravu.*

1. V čl. XIII sa vypúšťa bod 2.

Nasledujúce body sa primerane prečíslujú.

*Odôvodnenie k bodu 30.:\_* *Ide o legislatívno technickú úpravu.*

1. V čl. XIV sa slová „1. júla“ nahrádzajú slovami „1. augusta“.

*Odôvodnenie k bodu 31.: Ide o úpravu nadobudnutia účinnosti navrhovaného zákona v nadväznosti na legislatívny proces.*

**C. u k l a d á**

**predsedovi výboru**

oznámiť stanovisko Výboru Národnej rady Slovenskej republiky pre pôdohospodárstvo a životné prostredie k uvedenému návrhu zákona predsedovi Národnej rady Slovenskej republiky.

Zuzana **Matejičková**, v. r. Rudolf **H u l i a k**, v. r.

overovateľ výboru predseda výboru